Κάρολος Δ΄ της Βουρβόνης

Ο Κάρολος Δ΄ της Βουρβόνης (γαλλικά: Charles IV de Bourbon, 2 Ιουνίου 1489 - 25 Μαρτίου 1537) από τον Οίκο των Βουρβόνων ήταν Γάλλος πρίγκιπας και στρατιωτικός διοικητής στην αυλή του Φραγκίσκου Α΄ της Γαλλίας. Ήταν κόμης του Βαντόμ (1495-1514) και δούκας του Βαντόμ (1514-1537)Achaintre, Nicolas Louis, Histoire généalogique et chronologique de la maison royale de Bourbon,Vol.1, Rue de L'École de Médecine, 1825..

 Βιογραφία 
Γεννημένος στο Βαντόμ, ήταν γιος του Φραγκίσκου κόμη του Βαντόμ και της Μαρίας από τον Οίκο του Λουξεμβούργου, κόρης τού Πέτρου Β΄ κόμη τού Σαιν-Πολ. Το 1514 η κομητεία του αναβαθμίστηκε από τον βασιλιά σε δουκάτο.The Encyclopædia Britannica, Vol.27, Ed. Hugh Chisholm, 1911.
Υπήρξε έμπιστος ακόλουθος του βασιλιά Λουδοβίκου ΙΒ΄· συμμετείχε στην μάχη του Μαρινιάνο (1515), διορίστηκε από τον βασιλιά στρατιωτικός διοικητής της Ιταλίας και έγινε μέλος της αντιβασιλείας. Σε όλο το διάστημα της απουσίας του την εξουσία στα εδάφη του ασκούσε αντ' αυτού η μητέρα του.

Αρχηγός του Οίκου των Βουρβόνων
Μετά των θάνατο των δυο ξαδέλφων του Καρόλου Δ΄ του Αλανσόν (1525) και Καρόλου Γ΄ του Μπουρμπό
ν (1527) έγινε τέταρτος σε σειρά διαδοχής στον βασιλικό θρόνο της Γαλλίας μετά τους γιους του βασιλιά και αρχηγός του Οίκου των Βουρβόνων.	
Ο μεγαλύτερος γιος του Καρόλου, ο Αντώνιος νυμφεύτηκε την Ιωάννα Γ΄ της Ναβάρας, κόρη της Μαργαρίτας της Ναβάρρας, κληρονομώντας το δουκάτο του Αλανσόν και το βασίλειο της Ναβάρρας. Ο γιος τους θα γίνει αργότερα βασιλιάς της Γαλλίας ως Ερρίκος Δ΄.

Οικογένεια
Με τον γάμο του με την Φραγκίσκη των Βαλουά, κόρη τού Ρενέ δούκα του Αλανσόν, παιδιά του ήταν:
Bulletin de la commission historique et archéologique de la Mayenne, Jan. 1878, Imprimerie De Leon Moreau, 1885.
 Μαρία 1515-1538, απεβ. 23 ετών.
 Μαργαρίτα 1516-1589, παντρεύτηκε τον Φραγκίσκο Α΄ των Λα Μαρκ δούκα του Νεβέρ.
 Αντώνιος 1518-1562, δούκας του Βαντόμ. Νυμφεύτηκε την Ιωάννα Γ΄ της Ναβάρρας και είχαν γιο τον:
 Ερρίκο Δ΄ της Γαλλίας.
 Φραγκίσκος 1519-1546, κόμης του Ανγκιάν.
 Μανταλένα 1521-1561, ηγουμένη στο αββαείο του Σαιν-Κρουα ντε Πουατιέ.
 Κάρολος 1523-1590, αρχιεπίσκοπος του Ρουέν.
 Αικατερίνη 1525-1594, ηγουμένη στο αββαείο του Σουασόν.
 Ειρήνη 1527-1583, ηγουμένη στο αββαείο του Σέλε.
 Ιωάννης 1527-1583, κόμης του Σουασσόν & του Ανγκιάν. Νυμφεύτηκε την εξαδέλφη του Μαρία δούκισσα του Εστουτβίλ.
 Λουδοβίκος Α΄ 1530-1569, πρίγκιπας του Κονντέ.
 Ελεονώρα 1532-1611, ηγουμένη στο αββαείο του Φοντεβρώ.

 Πρόγονοι  

Παραπομπές

Πηγές	

Achaintre, Nicolas Louis, Histoire généalogique et chronologique de la maison royale de Bourbon,Vol.1, Rue de L'École de Médecine, 1825.
The Encyclopædia Britannica, Vol.27, Ed. Hugh Chisholm, 1911.
Bulletin de la commission historique et archéologique de la Mayenne, Jan. 1878, Imprimerie De Leon Moreau, 1885.

Κατηγορία:Οίκος των Βουρβόνων
Κατηγορία:Δούκες του Βαντόμ
Κατηγορία:Κόμητες του Σουασόν